BSC-LT/ACAData huggingface dataset:
[en] In the comments that accompany the successive editions and studies of the Cantiga de Escarnio Direi-vos ora que oi dizer (UC 1564=Tav. 81,4; B 1545;) attributed to Joan Vaasquiz de Talaveira, repeated reference is made to the lesbian relationships that the soldadeira main character, Maria Leve, would maintain with a maid of hers, and it is emphasized that this is one of the main reasons on which the satire is based. In this work we intend to demonstrate that the basis of the satire is different, and that, if the homosexual component has a place in the inter- pretation of this text, it will be only in a very secondary way. At the same time, we will analyze other difficult-to-solve textual issues that the Cantiga presents andthat hinder its full interpretation.

[gl] Nos comentarios que acompañan as sucesivas edicións e estudos da cantiga de escarnho Direi-vos ora que oi dizer (B 1545; Tav 81, 4) atribuída a Joan Vaasquiz de Talaveira, faise referencia reiterada ás relacións lésbicas que a soldadeira protagonista, Maria Leve, mantería cunha súa criada, e incídese en que ese é un dos tópicos principais sobre os que fundamenta a sátira. Neste traballo tentamos demostrar que a base da sátira contra Maria Leve é outra, e que, de ter cabida a compoñente homosexual na interpretación deste texto, será apenas de xeito moi secundario. Ao mesmo tempo analizaremos outras cuestións textuais de difícil solución que presenta a cantiga e que dificultan a súa interpretación plena.
[en] This article reflects on the possibility of Argentina being a preferred destination for the Galician sexile in the early 20th century. Understanding sexile as the forced migration of sexual dissidence, we will review some examples focusing on Teresita, a sexual dissident from A Coruña who gained international fame for transgressing normative sexual boundaries. Her story gives an account of the community that awaited many sexiled Galicians in Buenos Aires at that time, as well as the attempts of the authorities to sanitize the nation. In this way, it allows us to situate a context in which spaces, displacements, and even artistic trends such as the cuplé are linked. In summary, we maintain that Teresita's story, her comings and goings, and the analysis of her relational circle, represent elements for analysing the possible shared itineraries of a part of the Galician population whose lives have been forgotten and silenced by official narratives.

[gl] O presente artigo reflexiona sobre a posibilidade de que Arxentina constituíse un destino preferente para o sexilio galego das primeiras décadas do século xx. Entendendo o sexilio como a migración forzada da disidencia sexual, repasaremos algúns exemplos centrándonos no de Teresita, unha coruñesa nada a finais do xix e que gañou fama internacional por transgredir os marcos sexuais normativos. A súa historia amosa evidencias da comunidade que esperaba a moitas sexiliadas galegas no Bos Aires desta época, á vez que dos intentos das autoridades e dos saberes expertos para hixienizar o corpo nacional. Deste xeito, permítenos situar un contexto no que se vencellan espazos, desprazamentos e incluso modas artísticas como o cuplé. En resumo, sostemos que a historia de Teresita, as súas idas e voltas e a análise do seu círculo relacional achegan pistas para analizar os posibles itinerarios partillados dunha parte da poboación galega cuxas vidas foron esquecidas e silenciadas polas narrativas oficiais.
[en] This article attempts to show that theoretical models that are alternative to the dominant ones are useful for providing committed and thoughtful solutions to two problems: a) the relationship between literature and critics in the Galician cultural field and b) the relationship between the critical narratives built by nationalism and feminism in contemporary Galician literature.

[gl] O artigo tenta ensaiar a rendibilidade de modelos teóricos alternativos aos dominantes que acheguen respostas comprometidas e conscientes a dous problemas: a) a relación entre a literatura e a crítica no campo cultural galego e b) a relación entre os relatos críticos construídos polo nacionalismo e os relatos críticos construídos polo feminismo para a literatura galega contemporánea.
[en] This article documents and analyzes several systemic and textual prac tices that showcase the changes involved in the process of turning Rosalía de Cas tro, her figure and work, into a lieu de mémoire. Thus, the change from a vertical authorial genealogy to another, horizontal and communal in nature, reveals itself as the first essential step for the emergence of new commemorative practices that bring new values to the resignification of the lieu de mémoire Rosalía, in a process that becomes accelerated starting in 2013 with the commemoration of Cantares gallegos' 150th anniversary. These new practices, on the one hand, allow for an ex ploitation of the subversive power of memory and, on the other, confirm the extent to which the Rosalian tradition can integrate diversity. It is precisely this capabil ity that constitutes its strongest guarantee of continuity.

[gl] O artigo tenta documentar e analizar algunhas prácticas textuais e sisté micas que evidencian as mudanzas no proceso de conversión de Rosalía de Cas tro, da súa figura e a súa obra, en lugar de memoria. Así, o cambio dunha xenealo xía autorial vertical a outra horizontal e comunal é o primeiro paso imprescindible para a aparición de novas prácticas conmemorativas que achegan novos valores á resignificación do lugar de memoria Rosalía, nun proceso que se acelera a partir da conmemoración en 2013 do 150 aniversario de Cantares gallegos. Estas novas prácticas permiten, por unha banda, explotar o potencial subversivo da memoria e, por outra, confirman a capacidade da tradición rosaliana de integrar a diferenza, capacidade que —precisamente— constitúe a súa mellor garantía de continui dade
[en] The metropolisation of Mexico's small and medium-sized cities further exacerbates a type of city characterised by physical fragmentation and social segregation. This situation is especially marked in cities in the hinterland of the country's main urban area, Mexico City. This paper studies the formation of metropolitan areas in Hidalgo, which absorbs population from the capital, as a result of burgeoning inter-metropolitan migratory movements. Hidalgo's entire southern swath, and especially Pachuca's metropolitan zone, have been the most affected, with the transformation of its socio-spatial dynamic, including the construction of vast urban peripheries. Progress has been made recently in territorial planning; however, serious weak points still remain. The commitment to intervene in Pachuca's illegal settlements should be reinforced from the land use planning and housing policy points of view as a way to combat segregation and social exclusion.

[gl] A metropolización das cidades medias e pequenas en México complica un tipo de cidade caracterizada pola fragmentación física e a segregación social. Esta situación é especialmente importante naquelas metrópolis localizadas no hinterland da principal área urbana do país, a Ciudad de México. No noso traballo estudamos a formación de áreas metropolitanas en Hidalgo que, debido aos crecentes movementos migratorios intermetropolitanos, absorbe poboación da capital federal. O sur de Hidalgo, e especialmente a zona metropolitana de Pachuca, é o territorio máis afectado polas novas dinámicas socioespaciais, entre a que destacamos a construcción de extensas periferias urbanas. Houbo avances recentes en materia de planificación territorial, sen embargo aínda advertimos graves debilidades. Desde a ordenación do territorio e a política de vivenda é necesario aumentar o compromiso por intervir nos asentamentos irregulares de Pachuca, como medida para loitar contra a segregación e exclusión social.
[en] Manuel Rivas' contribution to crime fiction analyzes drug trafficking and the social and political corruption associated with it from a peculiarly intimate perspective. The justification for the fluctuation in the novel between the bildungsroman and the crime novel is the use of adolescents as main characters, thereby bringing to the fore the way in which organized crime breaks apart both society and individuals, as everyone, including the criminals, is destroyed by their engagement with a corrupt power. The narrative focus reinforces social and moral criticism, and relegates the restoration of order and justice to the plane of utopia.

[gl] Na achega de Rivas ao xénero policial analízase o peculiar tratamento do tema do narcotráfico, e a corrupción social e política asociadas, desde unha perspectiva intimista. Os protagonistas adolescentes xustifican que a obra se arrandee entre a bildungsroman e o xénero negro, e evidencian o efecto desarticulador do crime organizado tanto en sociedade como en individuos, pois todos, incluídos os criminais, son destruídos pola engrenaxe dun poder corrupto. Así o enfoque narrativo reforza a crítica social e moral, relegando a restauración da orde e a xustiza ao plano da utopía.
[en] Galicia is a territory with a strong development of wind energy. The installation of wind farms took place rapidly, affecting environmentally relevant areas. This fact is especially important in the case of the Serra do Xistral, an area that is part of the Natura 2000 Network and has&nbsp;priority habitats, especially those related to peatlands. This paper analyzes, from the framework of energy justice, the process of wind power development in this natural area, emphasizing in two components of the analytical framework: procedural justice and distributive justice. Thus, the work identifies and characterizes the wind farms located&nbsp;within the protected area the protected area, studies the procedures and public participation in the environmental assessments of the wind farms projected within the Serra do Xistral and discusses the environmental implications of the public policies in the development of wind farms in Natura Network.

[gl] Galicia é un territorio cun forte desenvolvemento da enerxía eólica. A instalación de parques eólicos tivo lugar rapidamente afectando a espazos con relevancia ambiental. Este feito é especialmente importante no caso da Serra do Xistral, un espazo que forma parte da Rede Natura 2000 e que conta con hábitats prioritarios, especialmente os vinculados coas turbeiras. O presente traballo analiza, a partir do marco da xustiza enerxética, como foi o proceso de desenvolvemento eólico neste espazo natural facendo fincapé en dúas compoñentes do marco analítico: a xustiza procedimental e a xustiza distributiva. Deste xeito, o traballo identifica e caracteriza os parques eólicos que se atopan dentro do espazo protexido, estuda os procedementos e a participación pública nas avaliacións ambientais dos parques eólicos proxectados dentro da Serra do Xistral e discute sobre as implicacións ambientais das políticas públicas no desenvolvemento de parques eólicos na Rede Natura.
[en] We analyse, in Eva Moreda's A Veiga é como un tempo distinto (2011) and Almudena Solana's Las mujeres inglesas destrozan los tacones al andar (2007), how the dichotomy of migrants who negotiate their relation not only with London but also with Galician spaces, is not always affecting the ontological stability of national identity. We cannot presuppose that those renegotiating their identity and relation with new places have a hybrid identity, breaking with the trinity of language, home country and homesickness. Additionally, women entering in places for the "born and bred" implies a higher degree of transgression and alienness.

[gl] Analízanse en A Veiga e como un tempo distinto (2011) de Eva Moreda e Las mujeres inglesas destrozan los tacones al andar (2007) de Almudena Solana como a discontinuidade dos corpos migrantes, que negocian o seu significado en relación cos espazos londinienses e cos galegos, non sempre fai abalar a estabilidade ontolóxica da identidade nacional. Incluso a aqueles que renegocian a súa identidade e a relación cos novos espazos non podemos presupoñerlles unha identidade híbrida que rompa coa trindade lingua, terra, morriña. Ademais, para a muller a incursión nos espazos dos born and bred comporta unha carga maior de transgresión e estranxeiridade.
[en] The article explores Cántigas de alén, published in 1989 by José Ángel Valente, in light of the exiled and bilingual condition of its author. In this sense, the collection can be seen as a peculiar elegy for a part of Valente's personal and authorial identity; its loss generates a melancholic pattern that encourages an impossible return. The premise of a Galician identity based in deterritorialization, in which a complex reformulation of saudade acquires a special relevance, is shaped by the precarious language.

[gl] O artigo tenta explorar as Cántigas de alén, publicadas por José Ángel Valente en 1989, á luz da condición bilingüe e exiliada do seu autor. Neste senso, a colección pode verse como unha elexía peculiar por unha parte da identidade persoal e autorial; a súa perda xera un custo melancólico que impulsa un retorno imposible. Unha linguaxe precaria acaba de conformar unha proposta sobre a identidade galega baseada na desterritorialización, na que a reformulación complexa da saudade adquire especial relevancia.
[en] This paper presents a computing tool, developed with the statistical software R, which allows a user to perform a dialectometric analysis of the prosodic data in the fixed corpus collected in the AMPER project. Since no previous knowledge about using R is assumed, this tool can be used by any user interested in such studies. The dialectometric analysis that is performed includes calculation of correlations between F0 curves and of prosodic distances between different locations covered by the corpus (for speakers or any other variable). Once the table of prosodic distances has been generated, the user can then apply multivariate statistical techniques to it, such as multidimensional scaling (MDS) and cluster analysis. The latter allows the user to detect the existence of clusters of locations (by speaker or another variables) according to their closeness in terms of prosodic distance.

[gl] Neste traballo preséntase unha ferramenta informática, desenvolvida co software estatístico R, que lle permite ao usuario realizar unha análise dialectométrica dos datos prosódicos do corpus fixo recollido no proxecto AMPER. Non se precisa coñecementos previos no uso do software R, polo que a ferramenta pode ser empregada por calquera usuario interesado neste tipo estudos. A análise dialecto-métrica realizada pola ferramenta inclúe o cálculo de correlacións entre curvas de F0 e a obtención das distancias prosódicas entre as distintas localizacións (falantes ou outra variable de interese) existentes no corpus. Unha vez construída a táboa de distancias prosódicas, o usuario pode aplicar mediante a ferramenta técnicas da estatística multivariante, como o escalado multidimensional (MDS) e a análise de conglomerados. Con esta última metodoloxía, o usuario pode detectar agrupamentos nas localizacións (falantes ou outra variable de interese) segundo a súa proximidade en termos de distancia prosódica.
[en] The following paper is a speci c reading of Xosé Luís Méndez Ferrín's Antón e os inocentes. It attempts to sketch an internationalist worldview of the Galician national space and territory through the city of Vigo and its sea. They both function as axes for historical and social issues that involve the Galician proletariat. In addition, it is also a journey through the importance of the sea, and concretely the Atlantic Ocean, in the history not only of Galician literature, but Galician culture. The recent 2019 re-edition of Méndez Ferrin's book imposes a reading key based on the idea of contemporaneity.

[gl] O artigo a seguir conforma una lectura concreta de Antón e os inocentes, de Xosé Luís Méndez Ferrín como una novela que bosquexa unha cosmovisión internacionalista do espazo e do territorio nacional galego a través da cidade de Vigo e o seu mar. Ambos os dous funcionan a xeito de núcleo explicativo dos feitos historicos e sociais que ateñen ao proletariado galego. Asemade efectúa un percorrido pola importancia do mar, concretamente do océano Atlántico na historia non só da literatura galega, senón mesmo da súa cultura. A recente reedición no 2019 deste libro de Ferrín impón a idea da contemporaneidade como chave de lectura.
[en] This article aims to analyse the presence and role of humour in some feminist artistic proposals and to determine its points of tension and confrontation with dominant discourses. The argument will be based on some of the previous works related to humour (Bajtín, 1987; Eagleton, 2021) and studies that have analysed its potential within feminism (Merrill, 1988; C. Atance, 2018; Álvarez, 2018). On this basis, an attempt will be made to establish a connection with the defence of the communicative character of confession developed by the philosopher María Zambrano. The ultimate goal will be to show how humour comes to stage from a concrete, situated (Haraway, 1995), affected body (Garcés, 2013), so as to deconstruct hegemonic structures of thought and to find other visions and broader meanings. A creative and communicative process that emerges from the complexity of life to pose, in the artistic field, the question of what is possible through the radical imaginaries offered by humour.

[gl] O obxectivo deste texto é analizar a presenza e o funcionamento do humor nalgunhas propostas artísticas feministas e determinar os seus puntos de tensión e confrontación co discurso dominante. A argumentación terá como base algún dos traballos precedentes relacionados co humor (Bajtín, 1987; Eagleton, 2021) e investigacións que analizaron o seu potencial dentro dos feminismos (Merrill, 1988; C. Atance, 2018; Álvarez, 2018). Partindo desta base, tentarase establecer unha conexión coa defensa do carácter comunicativo da confesión desenvolvido pola filósofa María Zambrano. A obxectivo será mostrar como o humor entra en escena desde un corpo concreto, situado (Haraway, 1995), afectado (Garcés, 2013), coa intención de desconfigurar as estruturas hexemónicas do pensamento e atopar outras visións e significados máis amplos. Un proceso creativo e comunicativo que emerxe desde a complexidade da vida para colocar no campo da arte a pregunta polo posíbel a través dos imaxinarios radicais que ofrece o humor.
[en] Our aim in this paper is to complete the prosodic description of one type of speech from Santiago de Compostela, which we started in Fernández Rei et al. (2005), following the methodology proposed by the AMPER project (Atlas Multimédia Prosodiques de l'Espace Roman). By that time we focused only in the study of sentences with an SVO struture, but in this occasion, we will focus on more complex structures, that is, expanded S (nucleus+modifier). On the one hand, this will allow us to confirm our previously exposed hypotheses on the opposition between declarative and interrogative intonation and the relationship between stress position and intonation. On the other hand, this will bring the possibility to discuss new aspects, such as tonal marks that indicate the boundary between two minor intonational groups or&nbsp; peak alignment.

[gl] O noso obxectivo neste traballo é completarmos a descrición da prosodia dunha fala de Santiago de Compostela que xa comezamos en Fernández Rei et alii (2005), seguindo a metodoloxía que nos proporciona o proxecto AMPER (Atlas Multimédia Prosodique de l'Espace Roman). Naquela ocasión só nos detivemos no estudo de oracións con estrutura Suxeito+Predicado+Complemento, mais agora imos atender tamén a estruturas algo máis complexas, do tipo Suxeito (Núcleo+Modificador)+Predicado+Complemento. Isto vainos permitir, por un lado, ratificar as hipóteses anteriormente expostas sobre a oposición entre a entoación de enunciativas e interrogativas e a relación entre a posición do acento e a entoación, e, por outro lado, vainos fornecer a oportunidade de discutirmos novos aspectos, tales como as marcas tonais que indican o límite entre dous grupos de entoación menores ou o aliñamento dos picos tonais.
[en] This article analyzes the critical discourse surrounding a set of poetry collections published between 2000 and 2010 with the aim of exposing the symbolic violence that a certain sector of non-feminist literary criticism exerts on Galician women writers. The study shows how, on the one hand, the objectification suffered by women writers who cultivate the erotic subgenre as a marketing strategy focused on pleasing the male gaze, evidenced by the monogamous, monosexual and heteronormative gaze with which this type of literature is received. What is more, a group of poets has also been hypersexualized even though their subject matter is far from erotic, yet they are automatically classified as such by the mere fact of having previously published within that field. On the other hand, the article confirms the prevailing essentialism in the treatment of literature written by women through repeated use of expressions such as "feminine point of view" through which critics seek to reinforce male hegemony by naming the other place assigned to women writers in the literary system, since there are no equivalent formulas in the case of male poets. The latter is further reinforced with paternalistic comments: even the level of intelligence of the authors is questioned so as to belittle their work. Drawing on feminist theories, in constant dialogue with the discourse of literary criticism itself, this article seeks to highlight the different strategies of silencingand invisibility to which contemporary Galician women writers have been subjected.

[gl] Este artigo analiza o discurso crítico dun conxunto de poemarios publicados entre os anos 2000 e 2010 co obxectivo de mostrar a violencia simbólica que certo sector da crítica literaria non feminista exerce sobre as poetas galegas. O estudo mostra, dunha banda, a cousificación que sofren as escritoras que cultivan o subxénero literario erótico como estratexia de marketing centrada en agradar a ollada masculina, a cal evidencia a ollada monógama, monosexual e heteronormativa coa que se recibe este tipo de literatura. No entanto, descóbrese tamén un grupo de poetas hipersexualizadas até o punto de publicaren obras cuxa temática se encontra afastada do erotismo, mais que de maneira automática se encadran como tal polo mero feito de contaren con títulos publicados nese eido no pasado. Doutra banda, o traballo constata o esencialismo imperante no tratamento da literatura escrita por mulleres ao empregárense, de maneira recorrente, expresións do tipo "punto de vista feminino" coas que se procura reforzar a hexemonía masculina nomeando o lugar outro que se lles adxudica no sistema literario, posto que non existen fórmulas equivalentes no caso dos poetas. Isto último refórzase, ademais, con comentarios paternalistas e até cuestionamentos do nivel de intelixencia das autoras cos que menosprezar o seu traballo. Procúrase, en diálogo constante co propio discurso da crítica literaria e con apoio da crítica feminista, evidenciar as diferentes estratexias de silenciamento e invisibilidade que reciben as escritoras galegas no período estudado.